Han er cand.oecon. fra Universitetet i Oslo og arbeidet med internasjonale økonomiske spørsmål i Handelsdepartementet før han tiltrådte ved den norske OECD-delegasjonen i Paris (1974-1976). I 1989 ble han utnevnt til ekspedisjonssjef i Utenriksdepartementets utenriksøkonomiske avdeling og var norsk forhandlingsleder for Uruguayrunden og etableringen av Verdens handelsorganisasjon.